Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 632/12/8806	Košice, 8.10.2012
EEČ : 2-65-242-2012

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

Ako otec detí XXXXX a XXXXX, žiakov ZŠ v Moldave nad Bodvou, okres XXXXX - okolie, týmto umožnil v období od septembra 2011 do konca mesiaca jún 2012 bezdôvodne a bez ospravedlnenia vymeškať u Pavla 730  vyučovacích hodín a u Dalibora 715 vyučovacích hodín, 
lebo je nepochybné, že skutok nespáchal obvinený
Odôvodnenie:
Uznesením vyšetrovateľa OR PZ, Odboru kriminálnej polície, XXXXX - okolie sp. zn. ČVS: ORP-382/OVK-KS-2012 zo dňa 10. 08. 2012 bolo vznesené obvinenie XXXXX  pre prečin ohrozovania mravnej výchovy mládeže podľa § 211 ods. 1 písm. b, ods. 3 písm. a/ Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu vyšetrovania bol vypočutý obv. XXXXXa, ktorý využil svoje právo a vo veci odmietol vypovedať.

Zo spisového materiálu a hlavne z rozsudku Okresného súdu XXXXX - okolie sp. zn. 4P/166/2009 zo dňa 23. 11. 2010, ktorý nadobudol právoplatnosť dňa 23. 12. 2011 vyplýva, že maloleté deti Horváthové a to Dalibor a XXXXX sa zverujú do osobnej starostlivosti matky, ktorá ich bude zastupovať a spravovať ich majetok.  

Z tohto procesného oznámenia  mám za to, že obvinený XXXXX v kritickom období nemohol ovplyvniť školskú dochádzku svojich detí, nakoľko boli zverené v tomto období do osobnej starostlivosti matky XXXXX. 

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor